CNCAV: Schema completă de vaccinare este eficientă şi pentru persoanele din grupele de risc.
Vaccinarea cu schemă completă este eficientă și în rândul grupelor de risc. Pentru ambele vaccinuri (de la companiile Pfizer și AstraZeneca) eficiența crește considerabil după administrarea celei de a doua doze.
Vaccinarea cu schemă completă este eficientă și în rândul grupelor de risc, susține Comitetul Naţional de Coordonare a Activităţilor privind Vaccinarea împotriva COVID-19, bazându-se pe un studiu făcut în Marea Britanie.Serviciul de Sănătate Publică din Marea Britanie a făcut un studiu care a vizat monitorizarea pacienților din 700 de cabinete de medicină de familie.Rezultatele acestui studiu arată că vaccinarea cu schemă completă este eficientă și în rândul grupelor de risc.În Marea Britanie vârstnicii sunt vaccinați în proporție de peste 85- 90%.Astfel, eficiența împotriva COVID-19 în cadrul grupelor de risc este între 30 – 60% după doza 1, indiferent de tipul de vaccin, excepție fiind grupa persoanelor cu imunitate scăzută (imunocompromiși), unde procentul de eficiență este de 4%.Pentru ambele vaccinuri (de la companiile Pfizer și AstraZeneca) eficiența crește considerabil după administrarea celei de a doua doze, iar în cazul grupului de imunocompromiși, eficiența crește la 74%.De exemplu, în cazul pacienților cu afecțiuni cronice cardiace, eficiența după ambele doze de AstraZeneca este de 87.90%, iar după Pfizer de 86.80%. Pentru bolnavii de diabet eficiența este de 86.00% în cazul serului AstraZeneca și de 70.20% în cazul Pfizer.Conform datelor oficiale, în ultima perioadă, în Marea Britanie se înregistrează un număr crescut de cazuri de infecție cu virusul SARS-CoV-2. În perioada aprilie – mai, media cazurilor a fost de 2.400 cazuri noi/zi. În luna iunie au fost înregistrate însă 10.468 cazuri/zi, iar în ultima săptamană din iulie, media cazurilor a ajuns la 45.159 cazuri noi/ zi.Deși numărul cazurilor noi raportate zilnic a crescut, comparativ cu cele înregistrate în perioada aprilie-mai, magnitudinea este la 2/3 din valul anterior, iar decesele înregistrate sunt de doar 1/30 din valul anterior.